CELEX: 32005L0031
Language: fi
Date: 2005-04-29 00:00:00
Title: Komission direktiivi 2005/31/EY, annettu 29 päivänä huhtikuuta 2005, neuvoston direktiivin 84/500/ETY muuttamisesta elintarvikkeiden kanssa kosketuksiin joutuvien keraamisten tarvikkeiden vaatimustenmukaisuusilmoituksen ja analyysimenetelmän suorituskriteereiden osalta (ETA:n kannalta merkityksellinen teksti)

30.4.2005   
            
            
               FI
            
            
               Euroopan unionin virallinen lehti
            
            
               L 110/36
            
         
      KOMISSION DIREKTIIVI 2005/31/EY,
   annettu 29 päivänä huhtikuuta 2005,
   neuvoston direktiivin 84/500/ETY muuttamisesta elintarvikkeiden kanssa kosketuksiin joutuvien keraamisten tarvikkeiden vaatimustenmukaisuusilmoituksen ja analyysimenetelmän suorituskriteereiden osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Elintarvikkeiden kanssa kosketuksiin joutuvia keraamisia tarvikkeita koskevan jäsenvaltioiden lainsäädännön lähentämisestä 15 päivänä lokakuuta 1984 annettu neuvoston direktiivi 84/500/ETY (2) on asetuksen (EY) N:o 1935/2004 5 artiklassa tarkoitettu erityistoimenpide. Se koskee lyijyn ja kadmiumin mahdollista siirtymistä keraamisista tarvikkeista, jotka on viimeistellyssä muodossaan tarkoitettu joutumaan elintarvikkeiden kanssa kosketukseen tai jotka ovat elintarvikkeiden kanssa kosketuksessa ja jotka on siihen käyttöön tarkoitettu.
            
         
               (2)
            
            
               Asetuksen (EY) N:o 1935/2004 16 artiklassa säädetään, että erityistoimenpiteissä on vaadittava, että toimenpiteiden soveltamisalaan kuuluviin materiaaleihin ja tarvikkeisiin on liitettävä kirjallinen ilmoitus, jossa todetaan, että ne ovat niihin sovellettavien sääntöjen mukaisia.
            
         
               (3)
            
            
               Tämä vaatimus ei vielä sisälly direktiiviin 84/500/ETY. On paikallaan asettaa tämä velvoite kaikille keraamisille tarvikkeille, jotka eivät ole vielä elintarvikkeiden kanssa kosketuksissa, niiden erottamiseksi selkeästi koriste-esineistä.
            
         
               (4)
            
            
               Kansallisilla toimivaltaisilla viranomaisilla olisi oltava mahdollisuus tutustua asiakirjoihin, joka osoittavat keraamisten tarvikkeiden täyttävän lyijyn ja kadmiumin siirtymisen raja-arvot. Sen vuoksi tarvikkeiden valmistajan tai yhteisöön tuojan olisi vaadittaessa annettava suoritettua analyysiä koskevat tiedot viranomaisten käyttöön.
            
         
               (5)
            
            
               Direktiivissä 84/500/ETY säädetään lyijyn ja kadmiumin analyysimenetelmästä. Tällä alalla on tapahtunut teknistä kehitystä, ja direktiiviin sisältyvä analyysimenetelmä on vain yksi useista mahdollisista menetelmistä. Tässä direktiivissä olisi otettava huomioon tekninen edistys ja asetettava suorituskriteerit, jotka analyysimenetelmän on täytettävä, ottamalla huomioon näytteenotto- ja määritysmenetelmistä elintarvikkeissa olevien lyijyn, kadmiumin, elohopean ja 3-MCPD:n enimmäismäärien virallista tarkastusta varten 8 päivänä maaliskuuta 2001 annettu komission direktiivi 2001/22/EY (3).
            
         
               (6)
            
            
               Suhteellisuusperiaatteen mukaisesti on tarpeen ja aiheellista elintarvikkeiden kanssa kosketuksiin joutuvien keraamisten tarvikkeiden vapaan liikkuvuuden perustavoitteen varmistamisen toteuttamiseksi säätää direktiivin 84/500/ETY moitteettomasta täytäntöönpanosta. Tässä direktiivissä ei perustamissopimuksen 5 artiklan kolmannen kohdan mukaisesti ylitetä sitä, mikä on tarpeen aiottujen tavoitteiden saavuttamiseksi.
            
         
               (7)
            
            
               Direktiiviä 84/500/ETY olisi sen vuoksi muutettava.
            
         
               (8)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivi 84/500/ETY seuraavasti:
   
               1)
            
            
               Lisätään seuraava 2 a artikla:
               ”2 a artikla
               1.   Keraamisiin tarvikkeisiin, jotka eivät ole vielä kosketuksissa elintarvikkeiden kanssa, on kaupan kaikissa vaiheissa, myös vähittäismyyntivaiheessa, liitettävä kirjallinen ilmoitus Euroopan parlamentin ja neuvoston asetuksen (EY) N:o 1935/2004 (4) 16 artiklan mukaisesti.
               Ilmoituksen on oltava valmistajan tai yhteisöön sijoittautuneen myyjän antama ja sen on sisällettävä tämän direktiivin liitteessä III esitetyt tiedot.
               2.   Tarvikkeiden valmistajan tai yhteisöön tuojan on vaadittaessa annettava kansallisten toimivaltaisten viranomaisten käyttöön asianmukaiset asiakirjat, jotka osoittavat keraamisten tarvikkeiden täyttävän 2 artiklassa lyijy- ja kadmiumsiirtymille asetetut raja-arvot. Asiakirjoissa on oltava suoritetun analyysin tulokset, testausolosuhteet ja testauksen suorittaneen laboratorion nimi ja osoite.
            
         
               2)
            
            
               Korvataan liite II tämän direktiivin liitteessä I olevalla tekstillä.
            
         
               3)
            
            
               Lisätään uusi liite III, jonka teksti sisältyy tämän direktiivin liitteeseen II.
            
         2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 20 päivänä toukokuuta 2006. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä siten, että
   
               a)
            
            
               tämän direktiivin vaatimukset täyttäviä keraamisia tarvikkeita voidaan pitää kaupan ja käyttää 20 päivästä toukokuuta 2006;
            
         
               b)
            
            
               keraamisten tarvikkeiden, jotka eivät täytä tämän direktiivin vaatimuksia, valmistus ja yhteisöön tuonti kielletään 20 päivästä toukokuuta 2007.
            
         Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 29 päivänä huhtikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 338, 13.11.2004, s. 4.
   
      (2)  EYVL L 277, 20.10.1984, s. 12.
   
      (3)  EYVL L 77, 16.3.2001, s. 14. Direktiivi sellaisena kuin se on viimeksi muutettuna direktiivillä 2005/4/EY (EUVL L 19, 21.1.2005, s. 50).
   
      (4)  EUVL L 338, 13.11.2004, s. 4.”
   
      LIITE I
      
         
            ”LIITE II
            ANALYYSIMENETELMÄT LYIJYN JA KADMIUMIN SIIRTYMISEN MÄÄRITTÄMISEKSI
            1.   Tarkoitus ja soveltamisala
            Menetelmällä voidaan määrittää lyijyn ja/tai kadmiumin spesifinen migraatio.
            2.   Periaate
            Lyijyn ja/tai kadmiumin spesifinen migraatio määritetään käyttämällä instrumentaalista analyysimenetelmää, joka täyttää 4 kohdassa annetut suorituskriteerit.
            3.   Reagenssit
            
                        —
                     
                     
                        Kaikkien reagenssien on oltava analyysilaatua, jollei toisin ole ilmoitettu.
                     
                  
                        —
                     
                     
                        Viitattaessa veteen tämä tarkoittaa aina tislattua tai muuta vastaavaa laatua olevaa vettä.
                     
                  3.1   4 %:n (v/v) etikkahapon vesiliuos
            Lisätään 40 ml jääetikkaa veteen ja täytetään 1 000 ml:aan saakka.
            3.2   Perusliuokset
            Valmistetaan perusliuos, joka sisältää lyijyä 1 000 mg/litra, sekä perusliuos, joka sisältää kadmiumia vähintään 500 mg/litra 4-%:ssa etikkahappoliuoksessa (3.1).
            4.   Instrumentaalisen analyysimenetelmän suorituskriteerit
            
                        4.1
                     
                     
                        Lyijyn ja kadmiumin toteamisrajan on oltava yhtä kuin tai alle:
                        
                                    —
                                 
                                 
                                    lyijylle 0,1 mg/litra,
                                 
                              
                                    —
                                 
                                 
                                    kadmiumille 0,01 mg/litra.
                                 
                              Toteamisraja määritellään sinä alkuaineen konsentraationa 4-%:ssa etikkahappoliuoksessa (ks. 3.1 kohta), jonka antama signaali on kaksinkertainen verrattuna laitteen taustakohinaan.
                     
                  
                        4.2
                     
                     
                        Lyijyn ja kadmiumin määritysrajan on oltava yhtä kuin tai alle:
                        
                                    —
                                 
                                 
                                    lyijylle 0,2 mg/litra,
                                 
                              
                                    —
                                 
                                 
                                    kadmiumille 0,02 mg/litra.
                                 
                              
                  
                        4.3
                     
                     
                        
                           Saanto. 4-%:seen etikkahappoliuokseen lisätyn lyijyn ja kadmiumin (ks. 3.1 kohta) on oltava 80–120 prosenttia lisätystä määrästä.
                     
                  
                        4.4
                     
                     
                        
                           Spesifisyys. Instrumentaalisessa analyysimenetelmässä ei saa esiintyä matriisi- tai spektrihäiriöitä.
                     
                  5.   Menetelmä
            5.1   Näytteen esikäsittely
            Näytteen on oltava puhdas ja rasvaton, eikä siinä saa olla muita kokeeseen todennäköisesti vaikuttavia aineita.
            Näyte pestään noin 40 °C:lla liuoksella, joka sisältää kotitaloudessa käytettävää astianpesuainetta. Näyte huuhdotaan ensin vesijohtovedellä ja tämän jälkeen tislatulla tai muulla vastaavaa laatua olevalla vedellä. Näyte valutetaan ja kuivataan välttäen tahroja. Testattavaa pintaa ei saa käsitellä puhdistuksen jälkeen.
            5.2   Lyijyn ja/tai kadmiumin määrittäminen
            
                        —
                     
                     
                        Esikäsitelty näyte testataan siten kuin liitteessä I säädetään.
                     
                  
                        —
                     
                     
                        Ennen kuin koeliuos otetaan lyijy- ja/tai kadmiummääritykseen, on näytteen sisällys homogenisoitava tarkoituksenmukaisella tavalla välttäen kaikin tavoin liuoksen häviämistä ja testattavan pinnan hiertymistä.
                     
                  
                        —
                     
                     
                        Jokaisen määrityssarjan yhteydessä suoritetaan reagenssinollakoe.
                     
                  
                        —
                     
                     
                        Lyijyn ja/tai kadmiumin määrittäminen suoritetaan asianmukaisissa olosuhteissa.”
                     
                  
      
   
   
      LIITE II
      
         
            ”LIITE III
            VAATIMUSTENMUKAISUUSILMOITUS
            Tämän direktiivin 2 a artiklan 1 kohdassa tarkoitetussa kirjallisessa ilmoituksessa on oltava seuraavat tiedot:
            
                        1)
                     
                     
                        viimeisteltyä keraamista tarviketta valmistavan ja yhteisöön tuovan yrityksen nimi ja osoite;
                     
                  
                        2)
                     
                     
                        keraamisen tarvikkeen tunniste;
                     
                  
                        3)
                     
                     
                        ilmoituksen antopäivä;
                     
                  
                        4)
                     
                     
                        vahvistus siitä, että keraaminen tarvike täyttää tässä direktiivissä ja asetuksessa (EY) N:o 1935/2004 asetetut vaatimukset.
                     
                  Kirjallisen ilmoituksen avulla on voitava tunnistaa vaivatta tavarat, joita varten se on annettu, ja ilmoitus on uusittava, jos merkittävät muutokset tuotannossa aiheuttavat muutoksia lyijyn ja kadmiumin siirtymiseen.”